शीर्षक: हरवलेल्या फोनमध्ये सापडले माकडाने काढलेले सेल्फी आणि व्हीडिओ\nवरील काल्पनिक लेखाचे शीर्षक दिल्यास, लेखाची कल्पना करा.\n
माकडाने काढलेला सेल्फी

माकड फोन खाण्याचा प्रयत्न करत असल्याचे फोटो आणि व्हीडिओ सोशल मीडियावर प्रचंड व्हायरल होत आहेत असं झॅकड्रायझ रॉडझी यांनी सांगितलं. रॉडझी याचा तो फोन होता, त्यांनीच हे फोटो आणि व्हीडिओ सोशल मीडियावर शेअर केले होते. 

झोपलेलं असताना फोन कुणीतरी चोरून नेला असं त्याला वाटत होतं. फोन नक्की कसा गेला हे अद्याप त्याला कळलेलं नाही. फोटो आणि व्हीडिओज कोणत्या परिस्थितीत घेण्यात आले हेही ठोसपणे सांगता येणार नाही. 

वीस वर्षांचा रॉडझी शनिवारी सकाळी अकरा वाजता उठला तेव्हा त्याचा स्मार्टफोन गायब होता. 

चोरीच्या कोणत्याही खुणा नव्हत्या. कोणीतरी करणी-काळी जादू केल्यासारखं मला वाटलं असं रॉडझीने सांगितलं. जोहोर या दक्षिणेकडच्या राज्यातील बाटू पहाट इथला रॉडझी कम्प्युटर सायन्सच्या अभ्यासक्रमाच्या शेवटच्या वर्षाचा विद्यार्थी आहे. 

काही तासांनंतर बीबीसीबरोबर शेअर केलेल्या व्हीडिओत, शनिवार दुपारची 2.01 मिनिटांची वेळ आहे. माकड फोन खाण्याचा प्रयत्न करत असल्याचं दिसत आहे. रसरशीत हिरवी पानं आणि पक्ष्यांच्या पार्श्वभूमीवर माकड कॅमेऱ्याकडे रोखून बघत असल्याचं दिसतं आहे. 

माकड, झाडंझुडपं आणि भवतालाचे फोटो कॅमेऱ्यात टिपले गेले आहेत. 

रविवार दुपारपर्यंत फोनचा मागमूस लागला नाही असं रॉडझीने सांगितलं. रविवारी दुपारी रॉडझीच्या वडिलांना त्यांच्या घराबाहेर एक माकड दिसलं. 

रॉडझीच्या नंबरवर कॉल केल्यानंतर जंगलात थोड्या अंतरावर रिंग वाजत असल्याचं त्यांच्या लक्षात आलं. जंगलात ताडाच्या झाडाच्या पानांखाली मातकटलेल्या स्थितीत फोन मिळाला. 

माकडाचे उद्योग

फोन घेऊन जाणाऱ्याचा फोटो फोनमध्ये असेल असं रॉडझीच्या काकांनी गंमतीत म्हटलं. फोन साफसूफ केल्यानंतर रॉडझीने फोटो गॅलरी उघडली आणि त्याला धक्का बसला. फोटो गॅलरीत माकडांच्या फोटो आणि व्हीडिओजचा ढीग साचला होता. 

जगभरात अनेक ठिकाणी माकडं शहरात भरवस्तीत किंवा वस्तीजवळ राहत असल्याची उदाहरणं आहेत. मात्र आमच्या भागात माकडांनी वस्तू चोरून नेल्याचं याआधी घडलेलं नाही. भावाच्या खोलीतल्या उघड्या खिडकीतून माकड आत आलं असावं असं रॉडझीला वाटतं. 

हे असं आयुष्यात एकदाच घडू शकतं असं रॉडझीने रविवारी ट्वीट करत म्हटलं आहे. हजारो नेटिझन्सनी लाईक्स आणि रीट्वीट केलं आहे. 

माकडांचे सेल्फी बातमी होण्याची ही पहिलीच वेळ नाही. 2017 मध्ये ब्रिटिश फोटोग्राफरने एका माकडाने काढलेल्या फोटोवरून न्यायालयात गेलेला...